
				Moje ime je Nasuh. Rođen sam oko 1490. godine u Visokom, bosanskom gradu koji je tada bio u sastavu Osmanske carevine. Babo mi se zvao Karađoz, a njegov babo Abdullah. Kao razboritog i vrijednog dječaka poslali su me u Istanbul na školovanje.

				Moje rodno Visoko bilo je u to vrijeme poznato kao kraljevski grad i centar trgovine robom i rudama iz cijele Bosne i susjednih zemalja. 

				Đak na enderunu

				Kad sam stigao u Istanbul, moji profesori su brzo shvatili da sam bistrog uma i talentiran za mnoge nauke, pa su me poslali na Enderun, najbolju školu u cijeloj Osmanskoj carevini.

				Zgrada škole Enderun nalazila se u sklopu kompleksa dvorca Dolmabahče u Istanbulu

				Na Enderunu sam mogao učiti o svemu što poželim. Predavali su mi najbolji učitelji, a u biblioteci smo imali dosta knjiga o različitim naukama. Ja sam najviše volio matematiku i geometriju, a zanimao sam se i za historiju i geografiju. 

			

		

		
			
				Privlačila su me putovanja i borilačke vještine. 

				Tadašnja učionica nije izgledala poput današnje. Manji broj đaka obično je sjedio u krugu oko učitelja koji im je predavao iz knjige, a nakon toga odvijale su se naučne rasprave i razgovori

				Dok sam se školovao, volio sam se baviti i tadašnjim sportovima koji su bili popularni i važni. To su uglavnom bile različite borilačke vještine. Neumorno sam vježbao borbenu tehniku sve dok nisam postao najvještiji među svojim vršnjacima na Enderunu. 

			

		

		
			
				Kao najbolji đak, dobio sam priliku da putujem u Egipat na takmičenje u borbenim igrama. To je bio poznat turnir na kojem je učestvovalo mnogo takmičara iz raznih zemalja. 

				Profesor na Enderunu

				Savladao sam sve protivnike na turniru koristeći različito oružje i tehnike koje sam naučio u školi. Zadivljen mojim vještinama i uspjehom, vladar Osmanske carevine, sultan Sulejman Zakonodavac mi je lično izdao ferman i proglasio me ustazom (majstorom) i reisom (poglavarom) ratnih i borilačkih vještina na Enderunu. 

			

		

		
			[image: ]
		

		
			
				Cijeneći tvoje vještine i znanja, postavljam te za profesora na Enderunu.

				Ferman je bio poseban dokument o postavljenju koji je izdavao sultan 

				Na ovim sportskim takmičenjima nije se koristilo pravo oružje, da borci ne bi povrijedili jedan drugoga

				Na Enderunu, školi za dvorjane, predavao sam o borbenim vještinama i oružju. Bio sam vješt u korištenju preko stotinu različitih vrsta osmanlijskih i evropskih oružja tog vremena. 

				U Matrakčijino vrijeme nije bilo vatrenog oružja, nego se koristilo isključivo hladno oružje

				Zadatak za tebe: Upoznaj se sa različitim srednjevjekovnim hladnim oružjima i probaj zapamtiti njihova imena. 

			

		

		
			
				Samostrijel je korišten u Evropi, glefa i helebarda su bili opsadno oružje. Topuz ili buzdovan je bio pomoćno oružje, kao i mlat. A salma je bila oružje koje su koristili nepošteni borci. Agfa je bila bodež koje se uvozio iz Perzije. 

				Borbena vještina Matrak

			

		

		
			
				Matrakčija je moj nadimak pod kojim sam kasnije postao poznat širom svijeta. Dobio sam ga kad sam izumio novu borbenu igru sličnu mačevanju u kojoj borci umjesto pravih sablji koriste...

			

		

		
			
				...drvene toljage, omotane platnom i kožom...

			

		

		
			
				... i drveni štit koji je težak kao i pravi.

				...kao da su u pravoj borbi, osim što jedan drugog ne mogu povrijediti. 

				Borci nastoje pobijediti jedan drugog koristeći mač i štit...

			

		

		
			
				Svaki “fatalni” udarac računa se kao poen. Pobjednik je onaj koji ima najviše poena na kraju igre. 

				Matematika mi je bila najdraža nauka. Divio sam se čudesnom skladu svijeta brojeva. Dane i sedmice sam provodio čitajući knjige evropskih i muslimanskih matematičara. 

			

		

		
			
				Vježbajući množenje višecifrenih brojeva izumio sam lakši način da se to čini, pa ću vam ga pokazati:

			

		

		
			
				Matematika

				Na primjer, izračunajmo 

			

		

		
			
				Pomnožimo cifre faktora u redove, koristeći kosu crtu za svako polje. 

			

		

		
			
				...i proizvod je:

				Na kraju saberimo kao što je prikazano...

			

		

		
			
				Poredajmo faktore u ovakvu tabelu.

				Vježbajmo malo.

				Ovu metodu množenja Evropi je predstavio engleski matematičar John Napier, i to tek 50 godina nakon što sam je ja objavio u svojim knjigama. 

				Za igru je potrebno najmanje dva igrača. Svaki igrač ima svoju figuricu. Potrebna vam je jedna kockica za igru. Igrač koji stane na polje sa ljestvama, penje se, a koji stane na polje sa zmijom, vraća se nazad. Ko stane na polje sa pitanjem, mora odgovoriti, inače preskače jedno bacanje. Odgovori su skriveni na stranicama ove knjige. Pobjednik je ko prvi stigne do cilja!

			

		

		
			
				Kako se zvalo jedno od djela o matematici Nasuha Matrakčije?

			

		

		
			
				Kako se zvao sultan sa kojim je Matrakčija išao u vojni pohod?

			

		

		
			
				Kako se zvalo ljepilo kojim su se lijepile knjige?

				CILJ

			

		

		
			
				Kako se zvalo oružje koje su koristili nepošteni borci?

			

		

		
			
				Kako se zvala borilačka vještina koju je izmislio Nasuh?

			

		

		
			
				Koje je jezike poznavao Nasuh Matrakčija?

				Kako se zvao sultan sa kojim je Matrakčija išao u vojni pohod?

			

		

		
			
				Kako se zvala elitna akademija na kojoj je Matrakčija učio, a kasnije i predavao?

			

		

		
			
				U kojem je gradu rođen Nasuh Matrakčija?

			

		

		
			
				Šta je agfa?

			

		

		
			
				Kako se zvao otac Nasuha Matrakčije?

				Kako se zvalo Nasuhovo djelo o ratovanju?

			

		

		
			
				Kako se zove torbica u kojoj se čuvaju strijele?

			

		

		
			
				Kako su se zvali majstori koji su uvezivali knjige?

				Napisao sam knjige o matematici, geografiji, vojnoj taktici... Neke od njih koristile su se kao udžbenici u školama Osmanskog carstva. 

			

		

		
			
				Džemal-l-kuttab

				ve kemal-l-Hisab

			

		

		
			
				Umdetu-l-hisab (Osnovni principi artimetike) iz 1533. 

				Tuhfetu-l-Guzat (Dragulj ratnicima) je djelo iz oblasti ratovanja i primjene matematičkih principa u borbi. 

				(Ljepota pisara i savršenstvo matematike) iz 1517. u kojem je vrlo detaljno opisani razni problemi iz matematike.

			

		

		
			
				Moje knjige

				Knjige u to vrijeme nisu štampane, nego pisane rukom. Listove rukopisa su u knijge uvezivali posebni majstori. 

			

		

		
			
				Listovi knjige se najprije slože, a potom namažu ljepilom koje su pravili posebni majstori – ćiriščije. 

			

		

		
			
				Nakon toga se ljepilom namazani rub buduće knjige koji se zove hrbat ušivao jakim koncem koji je skupa sa ljepilom držao stranice knjige na okupu. Na kraju su se knjizi dodavale korice od uštavljene kože. Uvezivanjem knjiga bavili su se majstori mudželiti. 

				Strani jezici

			

		

		
			
				Pored maternjeg, bosanskog jezika, mogao sam govoriti, čitati i pisati turski, arapski, perzijski i italijanski jezik. 

			

		

		
			
				Učio sam svaki dan, pomalo, odmah ujutro, dok mi je um svjež i odmoran. Nove riječi sam pisao u bilježnicu i ponavljao dok ne zapamtim. 

			

		

		
			
				Svaku priliku koristio sam da razgovaram na stranom jeziku koji učim.

			

		

		
			
				Buon giorno! Come sta?

			

		

		
			
				Sto bene, grazie! 

			

		

		
			
				Strane jezike naučio sam lahko.

				Zadatak za tebe: Znaš li prepisati ove riječi napisane na arapskom jeziku? Za pomoć se obrati svom vjeroučitelju ili vjeroučiteljici. 

				Putovanja

				Pošto sam govorio strane jezike, dobro poznavao historiju i bio vješt u crtanju i pisanju, često sam putovao kopnom i morem, na istok i zapad, te pisao i crtao ono što sam vidio i doživio. 

			

		

		
			
				Ovako je izgledao jedan ratni brod osmanske flote iz moga vremena. 

				Sa kapetanom Barbarosom sam putovao po cijelom Mediteranu. Jednu smo zimu proveli usidreni u luci Tulun u Francuskoj. Nacrtao sam minijaturu na kojoj sam to prikazao. 

			

		

		
			
				Ovako sam nacrtao jedan venecijanski brod. 

				Bio sam dio dvorske svite koja je pratila sultana Sulejmana Zakonodavca prilikom njegovih pohoda na istok i u Perziju. Marljivo sam crtao sve gradove i predjele kroz koje smo prolazili. Crteži gradova se zovu minijature, i bili su važni jer su služili kao navigacija. Uz njihovu pomoć putnici su se lakše snalazili. 

			

		

		
			[image: ]
		

		
			
				Gradove sam skicirao u svoj defter. Na osnovu tih skica crtao sam minijature

			

		

		
			
				26

			

		

	
		
			
				[image: ]
			

			
				[image: ]
			

			
				[image: ]
			

			
				[image: ]
			

			
				[image: ]
			

		

		
			
				Sultan je imao toliko povjerenja u mene, da je zatražio da napišem Sulejmannamu, knjigu u kojoj ću opisati njegovu porodicu i život. 

			

		

		
			
				Učinio sam to kroz hiljade stihova koji su zauzeli na stotine stranica. Osim onog što sam opisao riječima, nacrtao sam minijature i mape gradova kroz koje je prolazio na vojnim i diplomatskim pohodima na kojima sam ga pratio. 

			

		

		
			
				Historija

				Mape i minijature

			

		

		
			
				Za kretanje između gradova i država i unutar gradova koristile su se mape i minijature. Prateći Sultana na njegovim pohodima mnogo sam putovao.

			

		

		
			
				Putujući sam bilježio naše pravce kretanja, crtao obale, rijeke, planine i gradove. 

				Zadatak za tebe: Precrtaj mapu Evrope. Lahko ćeš to učiniti ako budeš prenosio kvadratić po kvadratić

				Precrtaj ovu minijaturu koristeći pomoć blijedih linija u pozadini.

			

		

		
			
				30

			

		

	
		
			[image: ]
		

		
			
				31

			

		

	
		
			[image: ]
		

		
			
				Precrtaj, a onda i oboji ovu moju minijaturu jednog utvrđenog grada. 

				Ovo je bila moja priča. Nadam se da vam se svidjela. Crtajte, bojite, pišite, i uvijek učite nešto novo i lijepo!

				Na stranicama ove publikacije mogli ste se malo detaljnije upoznati sa životom i djelom Nasuha Matrakčije, Bošnjaka iz Visokog koji je ostavio neizbrisiv trag u historiji. Dobio je priliku školovati se u jednoj od najboljih i najprestižnijih škola svog vremena i tu je priliku iskoristio na najbolji mogući način. Zahvaljujući kvalitetnom i raznovrsnom obrazovanju imao je priliku putovati, pisati, crtati, i družiti se sa nekim od najobrazovanijih i najmoćnijih ljudi svoga vremena. 

				Želja nam je bila da ovom publikacijom osvježimo uspomenu na njega, ali i da potaknemo mlade ljude da se trude hrabro koračati putem sticanja znanja koji vodi u bolju i ljepšu budućnost. Želja nam je potaknuti mlade ljude da biraju škole poput Medrese „Osman-ef. Redžović“ koje će im omogućiti da razviju svoj puni potencijal i postanu najbolja verzija sebe. 

